 Eng: Faysal Cali Waraabe mar uu fariin u diraayey Xildhibaanada Somaliya ayaa yidhi Waxaan leeyahay dadka foodka bixinaya bisha siddeedeeda, lacag badan baa meesha socota, inkasta oo nidaamka oo dhami khaldan yahay, haddana maadama waxa ka soo baxa dawlad lagu sheegi doono, ILLAAHAY ka baqa, mustaqbalka umadda aad sheeganaysaan, ee magacooda sheeganaysaan, ee gacanta ku haysaan, qof kasta rikoodh buu leeyahay, Xasan rikoodhkiisi eega, afartii sanno muxuu qabtay, muxuu soo kordhiyey, dhaqaalihiisu muxuu ahaa, muxuu maanta haystaa, jeebkiisa eega, Shariif Axmed shalay waad arkayseen oo wuu hayey, la xisaabtama, Farmaajo oo Raysal-wasaare ahaa la xisaabtama, waa in aanu hungurigu idin wadin ee damiirkiinu iyo aakhiradiinu idin wadaa ayaan leeyahay, Anagu UCID ahaan haddii aanu nahay waxaanu jecel ahay in halkaas dawlad nadiif ahi ka soo baxdo, oo Somaliland iyo Somaliya u wada hadalno, oo laba dawladood oo walaalo ah noqono, Xasanoow ha ku saxeen in Somaliland iyo Somaliya isku colaysiisid,waa babacada timo may ka soo bixi, maatiduna wey ka caqli badan tahay, Somaliland 25 sanno ayey wado khaas ah qabsatay, nidaam gaar ah sameeystay, nin 26 jir ahi in aanu dib u noqonayn waad arkaysaa, horena afkaad iskaga xumaysay, oo waa adigii halgankii iyo dhibaatadii nagu dhacday aad tidhi caadifadii wey dhammaatay, caadifad ku sheegay, wixii nagu dhacay ee aad ogayd Radiyow Muqdisho ayaad dhegaysan jirtay, ee ku barbaaray dayaacadii Maxamed Siyaad Bare ee aan aqoon Somaliland tayadeeda iyo awoodeeda, waxaan leeyahay gacantiina ku aarsada, oo ugu aara dadkiina, Ciidamada shisheeye danta Somalida maaha,qoqobaha,qabaailka iyo dawladaha loo sameeyey danta Somaliya maaha, khayraadka Somaliya laga gurnayo ee magaca Somaliya ku saxeexayaan ee badda saxeexay dan maaha, wax dan Somaliya wadaa ma jirtee, kuwa halkaas u ordayaa waa laba qolo, qolo waxay wadataa barnaamuj reer ku dhisan, qolona iyagu waa lacag ha ka guratid, oo ma laha siyaasad ee waa hunguri, waa dadka u ordaya labada beelood ee ugu tunka weyn, danta Somaliya cid wadaa ma jirto, markaas waxaan leeyahay bisanka u qabta, damiirkiinu ha idin khumo anaguna insha allaah waanu soo ducaynaynaa. 